open-index/open-wikipedia-markdown huggingface dataset:
יחסי יפן–סרביה

[ממוזער|[ראש ממשלת יפן שינזו אבה נפגש עם מקבילתו הסרבית אנה ברנאביץ' בטוקיו, 2019]]
**יחסי יפן–סרביה** הם היחסים הדיפלומטיים בין **[[יפן]]** לבין **[[סרביה|הרפובליקה של סרביה]]**. שתי המדינות כוננו יחסים דיפלומטיים רשמיים ב-20 במאי 1997.

## היסטוריה
### שתי מלחמות העולם
#### [[מלחמת העולם הראשונה]]
בזמן מלחמת העולם הראשונה, סרביה נהנתה מסיוע צבאי גדול מיפן כדי להילחם נגד הצבא האוסטרו-הונגרי. מסוף שנת 1914 עד שלהי המלחמה יפן שלחה סיוע צבאי נרחב לסרביה דרך הים התיכון והאימפריה הרוסית. יפן התנגדה למה שכינו "כיבוש אכזרי" על ידי האוסטרו-הונגרים והבולגרים שפלשו לסרביה בשנת 1915.

#### [[מלחמת העולם השנייה]]
במלחמת העולם השנייה, סרביה הפכה לחלק מיוגוסלביה אשר הייתה חלק מבעלות הברית ויפן, אשר תמכה בגרמניה הנאצית, הייתה חלק ממדינות הציר. כתוצאה מהשתייכותם של שתי המדינות למחנות שונים במלחמה, היחסים הדיפלומטיים בין יפן לסרביה נחלו ירידה חדה וגדולה. חברות יפניות אשר פעלו ביוגוסלביה, גורשו על ידי המשטר היוגוסלבי בעקבות השתייכותה של יפן למדינות הציר.

עד שנת 1945, יפן וסרביה שמרו על השקפה שלילית בוטה זו על זו.

### יחסי יוגוסלביה–יפן
לאחר שתי מלחמות העולם, בימי השלטון של יוסיפ ברוז טיטו על יוגוסלביה, היחסים בין שתי המדינות עלו בעקבות הרצון הרב של טיטו להקים יחסים דיפלומטיים טובים בין יוגוסלביה ליפן. טיטו היה בין המנהיגים הקומוניסטים היחידים שיצרו קשרים דיפלומטיים עם יפן. עד שנת 1991, כאשר יוגוסלביה התפרקה, היחסים בין שתי המדינות היו חמים ולבביים.

## יחסים כלכליים
יפן היא שותפת הסחר הגדולה ביותר של סרביה באסיה. בשנת 2003 יפן תרמה 93 אוטובוסים עירוניים לבלגרד, בירת סרביה.

הייצוא היפני לסרביה עמד על 1.7 מיליארד ין בשנת 2015 וכלל בעיקר מכוניות, מוצרים כימיים וחלקי רכב. הייצוא הסרבי ליפן עמד על 27.8 מיליארד ין בשנת 2015 וכלל בעיקר פירות קפואים ויין.

## נציגויות דיפלומטיות
* יפן מיוצגת בסרביה בדרג השגרירות באמצעות שגרירות רשמית שהיא מחזיקה בבלגרד, בירת המדינה.
* סרביה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת יפן. סרביה מיוצגת ביפן גם בדרג הקונסולרי באמצעות קונסוליה רשמית אחת בעיר אוסאקה.

## יפנים בסרביה
על פי הלשכה היפנית המרכזית לסטטיסטיקה בסוף שנת 2017 התגוררו בסרביה 159 אזרחים יפניים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Daisies

"**Daisies**" (בעברית: "**חינניות**") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-15 במאי 2020, על ידי חברת התקליטים קפיטול רקורדס, כסינגל שלישי מתוך האלבום Smile.

## רקע וכתיבה
ב-7 במאי 2020 הכריזה פרי ברשתות המדיה החברתית על כוונתה להוציא סינגל ראשון מתוך אלבום האולפן השישי שלה - הסינגל ייקרא "Daisies" ויצא לאור ב-15 במאי 2020. באותו היום חשפה את עטיפתו. למחרת, כחלק מקמפיין לקידום מכירות הסינגל שהתקיים במקביל ליום האם, פתחה פרי חנות פרחים דיגיטלית בשם "Katy's Daisies", המציעה 12 אפשרויות לשליחת זרים צבעונים בחינם על מנת "להגיד למישהו שאכפת לך, שאתה אוהב אותו, מתגעגע אליו, או פשוט להודות להם כי הם מאמינים בך."

בסטרימינג בשידור חי בעמוד הפייסבוק שלה, חשפה פרי פרטים על הסינגל וציינה כי "זה שיר על כל החלומות שלכם וכל הדברים שאתם רוצים להשיג".

## הופעות
ב-15 במאי 2020 תתארח פרי באמזון לייב בו תבצע את הסינגל "Daisies", תתראיין ותענה על שאלות המעריצים בלייב. ביום שלאחר מכן תבצע את השיר באירוע "In the House", של חברת Houseparty. כמו כן, תופיע עימו לראשונה בטלוויזיה בתוכנית אמריקן איידול בה היא משמשת כשופטת, בפרק סיום העונה ב-17 במאי.

## וידאו קליפ
הווידאו קליפ הרשמי של השיר הועלה לערוץ היוטיוב של קייטי פרי ב-15 במאי 2020, בשידור חי. בתחילת הקליפ, ניתן לראות את פרי כשהיא במקום דמוי יער ובהמשך, ניתן לראותה כשהיא מהלכת על חלוקי נחל ומאחוריה מפל מים.

בפחות מיממה, צבר הקליפ למעלה ממיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי מייקל פולק
קטגוריה:שירים שנכתבו על ידי קייטי פרי
קטגוריה:שירים על פרחים
קטגוריה:בלדות משנות ה-2020
קטגוריה:בלדות אלקטרופופ
קטגוריה:שירי פלטינה בקנדה
קטגוריה:סינגלים בהוצאת קפיטול רקורדס
מבצע סחרור מסוכן

**מבצע סחרור מסוכן** היה מבצע צבאי בלבנון, שביצעה פלנ"ט צנחנים בין 23 ל-27 ביוני 1997.

## ההכנות למבצע
במסגרת הקו ההתקפי שהוביל אלוף פיקוד הצפון, עמירם לוין, כנגד ארגוני המחבלים בדרום לבנון, יזמו מפקד יק"ל, תא"ל אלי אמיתי, ומפקד החטיבה המזרחית ביחידת הקישור ללבנון, אל"ם יאיר גולן, מבצע שמטרתו פגיעה בפעילי חזבאללה ואיסוף מודיעין במרחב ההר סוג'וד, ששימש בסיס פעילות לפעילי הארגון בדרום לבנון. השטח ההררי התלול והקשה שהיה רווי בסלעים גדולים וצמחייה סבוכה היווה כר נוח לפעילי הארגון לשהות בו, בעמדות מוסוות, לירות ממנו אש מקלעים, מרגמות וטילי נ"ט לעבר מוצבי צה"ל, וכן לצאת ממנו לפעילות חודרת ברצועת הביטחון. למבצע הוקצתה פלנ"ט צנחנים, בפיקוד רב-סרן גיא חזות, שביצעה נוהל קרב סדור בשבוע שקדם למבצע. בשבוע שטרם המבצע הרג כח מהיחידה חוליית מחבלים נוספת במסגרת מבצע שליחות קטלנית.
## מהלך המבצע
בליל 23 ביוני 1997 יצא כוח הפלנ"ט, בפיקוד חזות, ממוצב ריחן, ונע בסבך ההררי עד שהתמקם בעמדות מוסוות. יומיים לאחר מכן, ב-26 ביוני בערב, לאחר שיום קודם לכן פעילי חזבאללה תקפו את מוצב סוג'וד הסמוך וחיל האוויר תקף בתגובה עמדות חזבאללה בג'בל צאפי, ג`רג`וע וערב-סלים, זיהו לוחמי הפלנ"ט רכב מסחרי לבן שנסע מג`רג`וע לנבע-א-טסה ופרק ארגזי תחמושת בבית שזוהה מראש כבית ששימש את ארגון החזבאללה. לפקודת חזות ירה אחד מכוחות הפלנ"ט טיל טאו לעבר הרכב והוא הושמד. כשעתיים לאחר מכן תקפו את הבית מסוקי קרב של חיל האוויר, שירו לעברו שלושה טילי טאו, והוא הושמד. למחרת בלילה נסוג הכוח בחזרה למוצב ריחן.

## קישורים חיצוניים
* מבצע סחרור מסוכן  באתר עמותת עורב צנחנים.
## הערות שוליים

סחרור מסוכן
קטגוריה:קרבות יחידות הצנחנים של צה"ל
קטגוריה:1997 בישראל
סיטרואן CX

**סיטרואן CX** (בצרפתית: **Citroën CX**) היא מכונית סלון מהודרת מתוצרת יצרנית הרכב הצרפתית **[[סיטרואן]]**, חברת בת של קבוצת PSA אשר יוצרה בין השנים 1991–1974 בצרפת, ספרד ו-צ'ילה

## "סיטרואן CX"

* יוצרו 1,169,695 יחידות.
* 5 נוסעים.
* מנוע קדמי.
* מנועי בנזין ו-מנועי דיזל.
* סוג הנעה : הנעה קדמית.
* מתלים - הידרו-פינאומטיים
* מקדם גרר - 0.37
* קיבולת מכל דלק - 68.2 ליטר (דגם סדאן), 86 ליטר (דגם סטיישן)
* נפח תא מטען - 1,163 ליטר (דגם סדאן), 2,170 ליטר (דגם סטיישן)
### סדרות
* סדרה ראשונה - יוצרה בין השנים 1974–1985
* סדרה שנייה - יוצרה בין השנים 1985–1991

## תצורות
* 4 דלתות - פסטבק ("Fastback" )
* 4 דלתות - פסטבק (בסיס גלגלים ארוך)
* 5 דלתות - סטיישן.

## תמונות

קובץ:1986 Citroën CX (3629809136).jpg | "סיטרואן CX", שנת 1986
קובץ:1986 Citroën CX 22 TRS (9306992997).jpg | "סיטרואן CX", שנת 1986
קובץ:Citroen CX 2400 GTI 1978.jpg | "סיטרואן CX" דגם "GTI", שנת 1978
קובץ:Citroen CX Prestige Fond.jpg | "סיטרואן CX" דגם "Prestige" - מבט למושב האחורי
קובץ:Citroen CX 2.5 Prestige 1988.jpg | "סיטרואן CX" דגם "Prestige" שנת 1988
קובץ:1981 Citroën CX Pallas D vb.jpg | "סיטרואן CX" דגם "Pallas D", שנת 1981 (ארצות הברית)
קובץ:Citroën CX 2006-08-13 (5).jpg | "סיטרואן CX" - מבט לתא הנהג
קובץ:Citroen CX dashboard.JPG | "סיטרואן CX", סדרה ראשונה - מבט ללוח מחוונים
קובץ:Citroen CX rear.jpg | "סיטרואן CX"
קובץ:1984 Citroen CX Cabriolet "Orphee" (16538615462).jpg | "סיטרואן CX" דגם "Orphee", שנת 1984 - קבריולה
קובץ: CitroenCX-break-kombi.jpg| "סיטרואן CX" - סטיישן
קובץ:Citroen CX 2500 GTI Familiale 1990.jpg | "סיטרואן CX", שנת 1990 - סטיישן



קובץ:Citroen cx loadrunner-bj 90.jpg | "סיטרואן CX", סדרה שנייה, דגם 6 גלגלים
קובץ:CX six-wheeler.jpg | "סיטרואן CX", דגם 6 גלגלים
קובץ:2005-05-07 Citromobile02.JPG | "סיטרואן CX", דגם 6 גלגלים
קובץ:1983 Citroën CX Tissier (9306891251).jpg | "סיטרואן CX" דגם "Tissier", שנת 1983, דגם 6 גלגלים
קובץ:1987 Citroën CX GTI Turbo Series 2 (33229987088).jpg | "סיטרואן CX" דגם "GTI Turbo", שנת 1987
קובץ:Citroën CX ex-ambulance.jpg | "סיטרואן CX" דגם "S1" - אמבולנס


## ראו גם
* סיטרואן

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1974
קטגוריה:מכוניות סלון
קטגוריה:מכוניות סטיישן
CX
קטגוריה:מכוניות צרפתיות
קטגוריה:כלי רכב המיוצרים בצ'ילה
קטגוריה:כלי רכב המיוצרים בספרד
קטגוריה:כלי רכב 6 גלגלים ויותר
יחסי אנדורה–טאיוואן

**יחסי אנדורה–טאיוואן** הם היחסים המתקיימים בין הממשלות והעמים של **[[אנדורה|נסיכות אנדורה]]** ושל **[[טאיוואן|הרפובליקה הסינית]]**.

## סקירה כללית
בין נסיכות אנדורה לבין הרפובליקה הסינית לא מתקיימים יחסים דיפלומטיים רשמיים ואנדורה אינה מכירה בטאיוואן כחלק ממדיניות סין האחת שמובילה הרפובליקה העממית של סין. למרות זאת, בין שתי המדינות מתקיימים יחסי מסחר, תרבות, תיירות וטכנולוגיה ענפים. לאזרחי שתי המדינות יש פטור מאשרה במדינה השנייה.

## נציגויות דיפלומטיות
* אנדורה אינה מיוצגת בטאיוואן, הן בדרג השגרירות והן בדרג הקונסולרי. אנדורה מנהלת את האינטרסים שלה בטאיוואן באמצעות מסדרון אינטרסים במשרד הצרפתי בטאיפיי, בירת המדינה.
* טאיוואן אינה מיוצגת באנדורה, הן בדרג השגרירות והן בדרג הקונסולרי.

## קישורים חיצוניים
*המשרד הטאיוואני בצרפת
*ההתאחדות ברפובליקה הסינית לשיתוף פעולה וסחר בינלאומי

## הערות שוליים

קטגוריה:ערכים ללא קטגוריות פיזיות - יחסי חוץ
המשרד לחיזוק וקידום קהילתי

**המשרד לחיזוק וקידום קהילתי** היה משרד ממשלתי, שאליו הועברו תחומי עיסוק שהיו במסגרת המשרד לביטחון הפנים. המשרד הציג עצמו כ"עוסק בבינוי קהילה וכפועל בשתי זרועות מרכזיות. האחת זרוע המניעה בטיפול בתופעות קצה כדוגמת נפגעי סמים ואלכוהול, תוכניות לאומיות למניעת אלימות, מניעת אלימות נגד נשים בהיבט הקהילתי ואוכלוסיות קצה. בזרוע העצמה עוסק המשרד לפרויקטים לקידום ההתנדבות, ליוזמות בונות קהילה ולקשר שבבניית קהילה בין שלטון מקומי, שלטון מרכזי, מגזר שלישי ומגזר עסקי."

## היסטוריה
המשרד הוקם במסגרת ממשלת ישראל השלושים וחמש, כחלק ממהלך של הקמת שישה משרדי ממשלה חדשים, וניתן לאורלי לוי-אבקסיס. תקציב המשרד נאמד בסך של כ-785 מיליון שקל. ב-14 ביוני אושר מינויו של חגי רזניק למנהל הכללי של המשרד. בנובמבר 2020 השיק המשרד ביחד עם הרשת החברתית "טיקטוק" קמפיין להעלאת המודעות הציבורית לסכנות באינטרנט.

הקמת המשרד דרשה שינוי חקיקה והליכי תכנון. במהלך ימי המשרד נמתחה לא פעם ביקורת על עצם היותו, בטענה כי הוא חסר סמכויות ומהווה בזבוז כספי ציבור, וכי הוא נוסד כגחמה אישית עבור אורלי לוי-אבקסיס. יתרה מכך, משרד האוצר אף הרכיב רשימה ובה עשרה ממשרדי הממשלה שלטענתו יש לסגור לצמיתות, ובהם נכלל המשרד לחיזוק וקידום קהילתי.

לקראת הקמת ממשלת ישראל השלושים ושש, נקבע בהסכם הקואליציוני בין יש עתיד לימינה כי המשרד לחיזוק וקידום קהילתי ייסגר וסמכויותיו ישובו אל המשרד לביטחון הפנים; בהחלטת הממשלה ב-19 ביולי 2021 נקבע שהמשרד ייסגר אחרי שיושלמו תיקוני החקיקה הדרושים לשם כך. 

המשרד נסגר רשמית ב-6 בנובמבר 2023 עם השלמת תיקוני החקיקה הנדרשים לסגירתו.

## סוכנויות ביצוע
להלן תחומי אחריות וסוכנויות ביצוע הכפופות למשרד:
* המטה הלאומי להגנה על ילדים ברשת
* הרשות הלאומית לביטחון קהילתי (בעבר: הרשות למאבק באלימות, בסמים ובאלכוהול)

## שרי המשרד

## מנכ"לי המשרד

## קישורים חיצוניים
* 
* 

## הערות שוליים

*
חיזוק וקידום
קטגוריה:משרדי ממשלה שהוקמו בממשלת ישראל ה-35
מורינה

**מורינה** הייתה אוניית מעפילים, שאורגנה על ידי אנשי המוסד לעלייה ב' של "ההגנה".

## תולדותיה

"מורינה" אורגנה בעקבות המידע שהגיע אל אנשי המוסד לעלייה ב' בשנת 1943, לפיו ממשלת בריטניה קיבלה החלטה סודית לאפשר לכל יהודי אשר יגיע לטורקיה להמשיך ולעלות לארץ ישראל. ההחלטה המריצה את אנשי המוסד לעלייה ב' לארגן אוניות להבאת היהודים לטורקיה. באוגוסט 1944 ארגן המוסד לעלייה ב' שלושה כלי שיט להעברת יהודים מרומניה לטורקיה. תחת המרשל יון אנטונסקו הייתה רומניה בעלת ברית של גרמניה הנאצית, והמסע מרומניה לטורקיה תוכנן מתוך הנחה שהבריטים יאפשרו לנוסעים להמשיך בדרכם לארץ ישראל.

ב-3 באוגוסט 1944 הפליגו מנמל קונסטנצה ברומניה שלוש אוניות: "מורינה" כשעל סיפונה 308 מעפילים, "בולבול", שעל סיפונה היו 390 מעפילים, ו"מפקורה" שעליה היו כ-315 מעפילים. האוניות הפליגו יחד.

"מורינה" ו"בולבול" הגיעו בשלום לאיסטנבול, ומשם נסעו המעפילים ברכבת לארץ ישראל; ואילו "מפקורה" הותקפה על ידי צוללת 25 מייל צפונית מזרחית מהנמל הטורקי אינאדה (İğneada), במערב הים השחור, וטבעה. הגרמנים סברו שהיו בה קצינים פולנים שהיו בדרכם לצבאות בעלות הברית. יש הטוענים שלא הייתה זו צוללת גרמנית אלא צוללת רוסית (ShCh-215)

## הערות שוליים

קטגוריה:אוניות מעפילים במלחמת העולם השנייה
קטגוריה:אוניות מעפילים שהפליגו ב-1944
קטגוריה:אוניות מעפילים ליעדי משנה בדרך לארץ ישראל
קטגוריה:אוניות מעפילים בשירות העלייה מרומניה
מארוב

**אנה בוריסובנה קורסון** (ברוסית: **Анна Борисовна Корсун**, באוקראינית: ** Анна Борисівна Корсун**; נולדה ב-15 בפברואר 1991), הידועה בשם הבמה **מארוב** (**MARUV**), היא זמרת-יוצרת, מפיקה מוזיקלית, משוררת ומלחינה אוקראינית.

## ביוגרפיה
### 2017: עבודה על אלבום בכורה

### 2017–2018: Black Water ו-Stories

### 2019–הווה: אירוויזיון 2019 ו-מיני אלבומים
במקור מארוב הייתה צריכה לייצג את אוקראינה עם הסינגל "Siren Song", באירוויזיון 2019, אך ב-27 בפברואר 2019, רשות השידור האוקראינית UA:PBC הודיעה שהיא תפרוש מהתחרות בשל "פוליטיזציה" של תחרות הקדם אירוויזיון האוקראיני. הזמרת הזוכה בקדם האירוויזיון האוקראיני, מארוב, נדרשה לבטל את סיבוב הופעותיה ברוסיה - אחרת לא תוכל לייצג את אוקראינה באירוויזיון. זאת בשל היחסים המתוחים בין המדינות. בהמשך פרסמה הזמרת את התנצלותה על כך שלא תייצג את מדינתה באירוויזיון. היא הסבירה שפרט לביטול הופעותיה ברוסיה, נדרשה לשמש כ"דוברת" של מדיניות אוקראינה כלפי רוסיה, ושאם תסטה מהמסרים אותם תרצה הטלוויזיה האוקראינית להעביר לעולם, היא תיאלץ לספוג קנסות כבדים בהתאם לחוזה מול ה-. הטלוויזיה האוקראינית פנתה אל להקת Freedom Jazz ולהקת קזקה, אשר זכו במקום שני ושלישי בהתאמה, אך גם אלה סירבו לקבל את החוזה.

## דיסקוגרפיה
### אלבומי אולפן
* 2018: *Black Water*

### מיני-אלבומים
* 2017: *Stories - EP*
* 2019: *Hellcat Story - EP*
* 2020: *Fatality* 

## קישורים חיצוניים

* 

## הערות שוליים

קטגוריה:ילידות 1991
קטגוריה:זמרות-יוצרות אוקראיניות
מגילת ישעיהו

300px|ממוזער|שמאל|מגילת ישעיהו הגדולה
**מגילת ישעיהו** (1Qlsaa), הידועה גם כ"מגילת ישעיהו השלֵמה" או "מגילת ישעיהו הגדולה", היא אחת משבע מגילות מדבר יהודה שנתגלו בשנת 1947. היא מתוארכת ל-שנת 125 לפנה"ס בקירוב, ומכילה את כל 66 פרקי ספר ישעיהו המוכרים מנוסח המסורה העברי. בשל השתמרותה יוצאת הדופן וחשיבותה למחקר נוסח המקרא, היא נחשבת לאחד הממצאים הארכאולוגיים החשובים ביותר במאה ה-20.

## גילויה

מגילת ישעיהו השלמה היא אחת משבע המגילות שנמצאו במערות קומראן. לפי הסיפור המקובל במחקר, בשנת 1947 השליך נער בדואי משבט התעמרה אבן אל תוך נקיק סלע סמוך לחורבת קומראן, ושמע קול של חרס נשבר. הוא נכנס למקום ומצא קנקני חרס ובהם מגילות עתיקות עטופות פשתן. המגילות הועברו לסוחר העתיקות ח'ליל איסכנדר שאהין ("קנדו") מבית לחם. 

הארכאולוג פרופ' אליעזר סוקניק רכש שלוש מהמגילות עבור האוניברסיטה העברית, ואת היתר קנה ראש הכנסייה הסורית במזרח ירושלים, אתנסיוס סמואל. ב-1948, בימי מלחמת העצמאות, הבריח סמואל את ארבע המגילות לארצות הברית. בשנת 1954 הצליח פרופ' יגאל ידין, בנו של סוקניק, לרכוש את ארבע המגילות מידי סמואל ולהשיבן לישראל.

מגילת ישעיהו השלמה היא המגילה היחידה ממגילות מדבר יהודה שהשתמרה בשלמותה, והיא כוללת את כל 66 פרקי ספר ישעיהו. הטקסט כתוב ב-54 טורים על פני 17 יריעות גוויל תפורות בחוטי פשתן. המגילה כתובה בעברית מקראית בכתב "יהודי" (הכתב האשורי או המרובע), הדומה לכתב העברי המודרני.

במערה נמצאה גם מגילת ישעיהו נוספת, המכונה 1QIsab ("מגילת ישעיהו הקטנה"), אשר השתמרה באופן חלקי, ונוסחהּ שונה במידת-מה מנוסח המגילה השלמה.

## תיארוך וזהות הכותבים
[ממוזער|העתק המגילה במרכז [היכל הספר]]הפלאוגרפיה של הכתב מצביעה על תיארוך למאה ה־2 לפנה"ס, ככל הנראה סביב שנת 125 לפנה"ס (תקופת בית שני). זהות כותבי המגילה שנויה במחלוקת. בעבר יוחסו מגילות קומראן לכת האיסיים, אך במחקר העכשווי מקובלת הדעה שהמגילות נכתבו בידי קבוצה יהודית רחבה יותר, שממנה התפצלו האיסיים בשלב מאוחר יותר.

בשנת 2021 נותח כתב־היד של המגילה באמצעות אלגוריתמים של למידת מכונה. המחקר העלה כי המגילה נכתבה ככל הנראה בידי שני סופרים שונים, שסגנון כתיבתם דומה אך כולל הבדלים עקביים. 

## שימור והצגה
שבע המגילות מקומראן מוצגות בהיכל הספר, שנבנה במיוחד עבורן. עד שנת 1968 הוצגה בהיכל מגילת ישעיהו המקורית, אך בשל חשש לנזק היא הוסרה מן התצוגה ונשמרה בכספת מוגנת. מאז מוצג במרכז ההיכל הֶעתק של כתב-היד המקורי.

תחת מגבלות שימור קפדניות, בשלהי חודש פברואר 2026 הוצגה לראשונה מזה כשישים שנה לקהל הרחב המגילה המקורית - בתערוכה "נחמה מן המדבר: מגילת ישעיהו השלמה" במוזיאון ישראל. התערוכה עתידה היתה להימשך ארבעה חודשים, אך נסגרה לאחר פחות משבוע ימים, בשל פרוץ מבצע שאגת הארי.

## לקריאה נוספת
* יחזקאל קוטשר, **הלשון והרקע הלשוני של מגילת ישעיהו השלמה ממגילות ים המלח**, הוצאת מאגנס, ירושלים, תשי"ט

## קישורים חיצוניים

* 
* מגילות ים המלח – המיזם הדיגיטלי – מוזיאון ישראל, ירושלים
* ; מסומן על המגילה מספרי הפרקים והפסוקים
* 
* יגאל מוסקו בעקבות כתב יד בן 2,000 שנה, המהדורה המרכזית של חברת החדשות, 25 בפברואר 2026
* מגילת ישעיהו המקורית, כפי שהוצגה בתערוכה "נחמה מן המדבר" בשנת 2026, באתר יוטיוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מגילות מדבר יהודה
קטגוריה:ספר ישעיהו
קטגוריה:עתיקות ארץ ישראל
קטגוריה:מוזיאון ישראל: ארכאולוגיה
Microsoft Forms

**Microsoft Forms** (בעברית: **מיקרוסופט סקרים**, שם קודם: **אופיס סקרים**) הוא אתר אינטרנט ליצירת סקרים שיתופיים, חלק מאופיס 365. באתר ניתן ליצור סקרים או שאלונים שיתופיים ולהפוך אותם לקובץ Excel. בשנת 2019 מיקרוסופט השיקה גרסת Pro לתוכנה ובה ניתן להפוך קובץ ל-Power BI.

## קישורים חיצוניים
* 

2020 05
קטגוריה:מיקרוסופט אופיס
קטגוריה:שירותי מחשוב ענן
קטגוריה:שירותי אינטרנט מבית מיקרוסופט
קטגוריה:קצרמר מחשבים
VII

**VII** הוא אלבום הבכורה של הזמרת-יוצרת האמריקאית טייאנה טיילור. האלבום יצא לאור ב-4 בנובמבר 2014 על ידי חברות התקליטים GOOD Music ודאף ג'אם.

האלבום הגיע למקום ה-19 במצעד הבילבורד 200.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2014
קטגוריה:אלבומי טייאנה טיילור
קטגוריה:אלבומים באנגלית
קטגוריה:אלבומים שהופקו על ידי הרמוני סמואלס
קטגוריה:אלבומי חברת דאף ג'אם
הבחירות הפרלמנטריות ברוסיה 2003

ממוזער|תוצאות הבחירות.
ממוזער|400x400 פיקסלים|חלוקת מושבי הבחירה לפי מחוז פדרלי.
**הבחירות הפרלמנטריות** שנערכו ברוסיה ב-7 בדצמבר 2003 היו מערכת הבחירות לבית התחתון השלישית מאז 1993. ישנם 450 מושבים בדומה הממלכתית, הבית התחתון של האספה הפדרלית של רוסיה.

כצפוי, מפלגתו של ולדימיר פוטין "רוסיה המאוחדת" קיבלה את מרבית הקולות (37.6 אחוזים) וזכתה ברוב המושבים. המפלגה הקומוניסטית נותרה השנייה בגודלה, אם כי כוחה הצטמצם. המפלגה הליברל-דמוקרטית שיפרה את מעמדה וזכתה ב-19 מושבים נוספים, ואילו "יאבלוקו" הליברלית וברית כוחות הימין השמרנית-ליברלית איבדו את מרבית המושבים.
## תוצאות רשמיות

## קישורים חיצוניים
* תוצאות בחירות - מידע רשמי 
## הערות שוליים

קטגוריה:2003 ברוסיה
2003
זנב של ספנס

**זנב של ספנס** (באנגלית: **Tail of Spence**), נקרא גם **זיז בית השחי** (באנגלית: **Axillary process**), הוא אזור התארכות של רקמת השד המשתרעת לתוך בית השחי. השד מונח על שרירי בית החזה וחיתולית החזה וזהו למעשה התארכות של הרביע אנטרולטרלי של השד, מה שיוצר לשד צורה של טיפה. הוא עובר אל בית השחי דרך פתח בחיתולית העמוקה שנקרא "חור על-שם לאנגר" (foramen of Langer). ניתן למצוא באזור הזנב של ספנס רקמות שד ובלוטות לימפה. אזור זה נקרא על-שם המנתח הסקוטי ג'יימס ספנס.

הזנב של ספנס הוא הקצה העליון של קו החלב.
ממוזער|בלוטות הלימפה - מספרים 3 ו-4 נמצאות באזור הזנב של ספנס.

## פתולוגיה
סרטן שמקורו באזור זה נחשב לנפרד מזה שמקורו ברביע האנטרולטרלי של השד ונחשב נדיר. סרטן באזור זה קרוי סרטן בזנב של ספנס (CATS).

## קישורים חיצוניים

## הערות שוליים

קטגוריה:גו
קטגוריה:שדיים
מסילה (מוסד חינוכי)

**מסילה** הוא מוסד נעול לנערות בסיכון בישראל, הממוקם במושב אורה שנמצא מערבית לעיר ירושלים.

המעון מיועד לנערות בנות 12 עד 18 ומכיל עד 45 נערות. הנערות מגיעות למקום לרוב על פי צו בית משפט. לרוב הנערות השוהות במקום על רקע של אלימות בתוך המשפחה או מחוצה לה. הנערות שוהות במקום לפרק זמן משתנה שיכול להיות בין שנה לבין הגעה לגיל 18. למעוניינות, מוצעות לעיתים דירות גג כהמשך מסגרת, בעלת מבנה פחות נוקשה.

המעון מופעל במבנה ישן שבעבר שימש כמנזר והוא מיועד לשימור. במעון נעשה שיפוץ ב-2019.

## היסטוריה
בעברו שימש המוסד מעון סגור לעבריינים צעירים. הוא נפתח לאחר מלחמת העצמאות בשני מבנים ערביים במושבה היוונית.

ב-1954 הוחזקו נערים במוסד לתקופה ממוצעת של חודשיים ולא יותר מחצי שנה. כושר הקליטה של המוסד עמד על 28 נערים, כשבממוצע הוחזקו בו 22 והמוסד כלל 14 עובדים.
בסוף שנות החמישים המוסד היה מיועד ל-40 נערים, אך לעיתים קלט מעבר לקיבול אף 50 נערים. בתקופה זו היה המוסד מיועד לבני 9 עד 16. מדי פעם היו בורחים נערים מהמוסד ומבצעים גניבות בסביבה וחוזרים.

בתחילת שנות השישים הועבר לאורה לשטח ששימש את מנזר "מיס קרי". ב-24 בינואר 1961 חנכו שר הסעד יוסף בורג ומפקד מחוז ירושלים יואב פלג את המבנים החדשים במקום.

בספטמבר 1964 נעצרו נערים מהמוסד שגנבו אקדח מכספת המשרד של המוסד.

ב-1967 היו במעון 58 חוסים ונעשה לראשונה ניסיון לשילוב החוסים בבית ספר רגיל.

באפריל 1968 הוחלט להקצות חצי מיליון לירות ישראליות להרחבת המעון ולהגדלת הקיבול שלו מ-64 ל-96 נערים.

ביולי 1974 החל המוסד לשמש כמעון לאיבחון והסתכלות של נערות במצוקה בגילאי 14–16.

מאז שנות התשעים הופעל המעון על ידי עמותת ענב - עידוד נוער במצוקה, וב-2018 נעשה מכרז חדש להפעלת המקום.

## תכנים והתנהלות
המעון מספק מסגרת טיפולית שכוללת תכנים לימודיים, חינוכיים ומקצועיים יחד עם טיפול פרטני וקבוצתי.

על ההתנהלות הפנימית במקום מתעוררות לעיתים שאלות, והמוסד עולה לעיתים לתקשורת סביב הצתות מכוונות של המקום על ידי הנערות השוהות בו. יש שטענו שההצתות מעידות על קשיים של הנערות עם ההתנהלות במוסד, או כתגובה לחוסר יציבות בעקבות התחלופה הגבוהה של אנשי הצוות במקום.

חוק הנוער (שפיטה, ענישה ודרכי טיפול) מתיר לעובדי מעונות להפעיל אמצעי ריסון סבירים כלפי קטינים במוסד. במוסד נעשה שימוש תכוף בחדר "פסק זמן" - חדר נעול המיועד למנוע מבני נוער פגיעה בגופם, באחרים או ברכוש. על דרכי השימוש בחדר הפסק זמן נמתחה ביקורת רבה.

בדומה למעונות ממשלתיים אחרים, את הצוות הטיפולי-חינוכי מספקת חברת כוח אדם דנאל המתקשרת עם משרד הרווחה.

על דרכי הטיפול במוסד נמתחה ביקורת בתחקיר של ההסכת "הבית בקצה המסילה" של תאגיד השידור הישראלי.

## קישורים חיצוניים

* מעון מסילה, באתר משרד הרווחה
* 
* 
## הערות שוליים

קטגוריה:ישראל: מוסדות לימוד
מסילה
קטגוריה:אורה (מושב)
ג'ונתן שטיינברג

**ג'ונתן שטיינברג** (באנגלית: **Jonathan Steinberg**;  8 במרץ 1934 – 4 במרץ 2021) היה פרופסור להיסטוריה של אירופה יהודי-אמריקאי ויו"ר המחלקה להיסטוריה באוניברסיטת פנסילבניה.

## קריירה
שטיינברג נולד לאדית ולרב מילטון שטיינברג, קיבל את התואר הראשון מאוניברסיטת הרווארד ואת הדוקטורט שלו מאוניברסיטת קיימברידג'. לאחר כהונה בת 33 שנה כמרצה בקיימברידג', כולל סגן-הנשיא ועמית בטריניטי הול, הוא לימד באוניברסיטת פנסילבניה בפילדלפיה.

שטיינברג לימד את ההיסטוריה של אירופה המודרנית מאז 1789, עם התמחות באימפריה הגרמנית, האימפריה האוסטרית, גרמניה הנאצית, איטליה הפשיסטית והיסטוריה יהודית מודרנית.

בנוסף, לימד שטיינברג בסמינרי בוגרים במחשבות ושיטות היסטוריות, וקורסים של היסטוריה של הכלכלה מאדם סמית לקארל מרקס.

נפטר ב-4 במרץ 2021.

## הערות שוליים

קטגוריה:בעלי תואר דוקטור מאוניברסיטת קיימברידג'
קטגוריה:סגל אוניברסיטת פנסילבניה
קטגוריה:יהודים אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1934
קטגוריה:אמריקאים שנפטרו ב-2021
צופיה (מוסד חינוכי)

**צופיה** הוא מעון נעול לנערות בסיכון בישראל שהוקם ב-1956 שנמצא ליד יבנה. המעון שייך לחסות הנוער של משרד הרווחה ומופעל על ידי זכיין, עמותת ענב. למעון מגיעות נערות בגילי 12–18.

הנערות נשלחות למקום על פי צו בית משפט, או על ידי הפניה ממוסדות טיפוליים אחרים בקהילה, חובה אישור של שופט.

## פעילות
משך השהות הרשמי בצופיה הוא שלושה חודשים. השהות בצופיה נועדה להתערבות ראשונית במצבי סיכון ומצוקה קיצוניים, אך גם כמוסד אבחוני-ממיין לנערות בעלות התנהגות שמוגדרת כבעייתית: לאחר השהות הקצרה של הנערה במקום, הצוות מפנה אותה להמשך טיפול במוסד שלפי אבחנתו מתאים לה. צופיה נחשב ל"תחנה האחרונה" בדרך למסילה, שנחשב למעון בעל התנהלות נוקשה יותר.

המעון מכיל עד 60 נערות, המתחלקות למרחבים מופרדים במתחם: שלושה מרחבי "מגן", שהוא מרחב סגור בעל כללים נוקשים; ושני מרחבי "קידום", שמהווה מקום פתוח יותר, בעל מערכת כללים פחות נוקשה וזכויות רבות יותר לנערות. כ־200 נערות שוהות במקום מדי שנה.

## היסטוריה
בשנת 2003 נשמעו טענות קשות נגד התנהלות המוסד, שכללו טענות על ענישה על כל סטייה מהכללים, כליאת הנערות לימים ארוכים בחדרן, כליאה לשעות ממושכות בחדר קטן שנראה כצינוק, העסקה תמידית בניקיון וקרצוף של המוסד ומניעת זכויות בסיסיות כשיחות טלפון וביקורי משפחה. בעקבות פניית האגודה לזכויות האזרח בישראל הקים שר הרווחה זבולון אורלב ועדת בדיקה שבחנה את המצב במוסד והגישה ב-2004 את המלצותיה.

ב-2008 הוצגה בדו"ח רשמי של מבקר המדינה בעיית מחסור חמור בכוח אדם במקום, שפגע באיכות הטיפול בנערות; בנוסף, דווח כי חלק מהנערות אף לא נפגשו עם עובדת סוציאלית במשך כל שהותן במקום.

## לקריאה נוספת
* דוד טנא, **צופיה כמודל לטיפול מוסדי לטווח קצר**, ירושלים תש"מ (1980)

## קישורים חיצוניים
* 
* 
* 
* 
* 
* 
* , 
* 
* דוד טנא, ""צופיה" מעון נעול לטווח קצר - תיאוריה ומעשה באתר משרד העבודה, הרווחה והשירותים החברתיים

## הערות שוליים

קטגוריה:ישראל: מוסדות לימוד
צופיה
התנועה הלאומית הרויאליסטית

**התנועה הלאומית הרויאליסטית** (בצרפתית: **Mouvement national royaliste**, בראשי תיבות **MNR**; בהולנדית: **Nationale Koninklijke Beweging**, בראשי תיבות **NKB**) הייתה קבוצה שפעלה כחלק מתנועת הרזיסטנס בעת הכיבוש הגרמני בבלגיה במהלך מלחמת העולם השנייה. התנועה פעלה בעיקר בבריסל ופלנדריה והשתייכה לצד הימני של המפה הפוליטית הבלגית.

## רקע
ה-MNR הוקמה בעת הכיבוש הגרמני בבלגיה זמן קצר אחרי כניעת המדינה במאי 1940 על ידי חברים לשעבר במפלגה הרקסיסטית. את התנועה הנהיגו אויגן מטרן דה וילמרס, תומך לשעבר לאון דגרל. ה-MNR תמכה בכינון משטר סמכותני-דיקטטורי בבלגיה תוך שמירה על המונרכיה בראשות לאופולד השלישי. ביולי 1941 הרשויות הגרמניות החלו לרדוף את התנועה שנאלצה לרדת למחתרת. לאחר עצירתו של מטרן דהה וילמרס במאי 1942 התנועה הפכה לאנטי-גרמנית במובהק והחלה בפעילות במסגרת הרזיסטנס הבלגי. ה-MNR החלה להדפיס עיתונים ואספה מידע מודיעיני. חברי התנועה גם סייעו בהסתרת יהודים מפני הנאצים וסייעו לטייסי בעלות הברית שמטוסיהם הופלו.

בשיתוף פעולה עם Witte Brigade והארמייה החשאית ה-MNR השתתפה בשחרור נמל אנטוורפן זמן קצר לפני השחרור של בעלות הברית בספטמבר 1944. המבצע מנע מהגרמנים להרוס את מתקני הנמל ואפשר לבעלות הברית לקבל גישה לנמל המים העמוקים הראשון שאליו הגיעו.

## אבדות
ממוזער|הלוחית שהוצבה לזכר נופלי התנועה הלאומית הרויאליסטית
במהלך המלחמה הוצאו להורג 160 מחברי התנועה הרויאליסטית במחנות הנאצים. כ-100 נהרגו במהלך שחרור נמל אנטוורפן. אנדרטה לזכר חברי המחתרת שנהרגו במהלך שחרור בריסל מוצבת בסמוך למוזיאון המלכותי לאמנות יפה של בלגיה.

## קישורים חיצוניים

## הערות שוליים

קטגוריה:בלגיה במלחמת העולם השנייה
קטגוריה:מחתרות במלחמת העולם השנייה
המפלגה האגררית של רוסיה

ממוזער|265x265 פיקסלים|אולגה בשמצ'ניקובה - מנהיגת המפלגה בשנים 2012—2019.
**המפלגה האגררית של רוסיה** (ברוסית: **Аграрная Партия России**, בראשי תיבות: АПР) הייתה מפלגה פוליטית אגררית ברוסיה שהתקיימה משנת 1993 עד 2008 ולאחר מכן משנת 2012 ועד לפירוקה הסופי בשנת 2019. היא הוקמה בפברואר 1993 והייתה בין המפלגות הראשונות בפדרציה הרוסית ונועדה לקדם את זכויות החקלאים.
## היסטוריה
המפלגה האגררית של רוסיה הוקמה ב-26 בפברואר 1993 על ידי ראש הרפובליקה של אלטאי, מיכאיל לפשין ו-וסילי סטארודובצב, מושל טולה וחבר לשעבר בוועדת המדינה של ברית המועצות לענייני חירום. בשנות הנהגתם (1993–2004), כרתה המפלגה ברית עם המפלגה הקומוניסטית של הפדרציה הרוסית ועם גוש "המזרח—כל רוסיה". עד 2008 האידאולוגיה של המפלגה הייתה סוציאליזם אגררי וקולקטיביזם.

מייסדה מיכאיל לפשין הוביל את המפלגה עד 2004. בבחירות לדומה הממלכתית בדצמבר 1993 השיגה המפלגה האגררית 37 מושבים בדומא וזכתה 8% מהקולות. בין 1994 ל-1996 היה אחד מחברי מפלגתו, איוון ריבקין, ליושב ראש הדומה הממלכתית, יו"ר הפרלמנט הרוסי. בבחירות לדומה בדצמבר 1995, היא לא עברה את אחוז החסימה שעמד על 5% והשיגה רק 3.78% מהקולות. בבחירות לרשות המחוקקת שהתקיימו ב-7 בדצמבר 2003 זכתה המפלגה ב-%3.6 מהקולות וקיבלה שלושה מתוך 450 מושבים בפרלמנט.

חבר המפלגה האגררית ניקולאי חאריטונוב התמודד כמועמד לנשיאות מטעם המפלגה הקומוניסטית בבחירות לנשיאות רוסיה 2004 וזכה ב-13.7% מהקולות, כשהוא שני רק לולדימיר פוטין.

בשנות התשעים צירי המפלגה היו בדרך כלל בעלי ברית של המפלגה הקומוניסטית פרלמנט ודוגלים בתמיכה גדולה יותר של הממשלה במגזר החקלאי.

המפלגה זכתה ב-2.30% מהקולות בבחירות 2007, לא עברה את מחסום 7% שהוגדר כאחוז החסימה וכך לא היו לה מושבים בבית התחתון.

המפלגה האגררית תמכה במועמדותו של דמיטרי מדבדב בבחירות לנשיאות 2008. מאוחר יותר היא התמזגה עם רוסיה המאוחדת - מפלגת השלטון.

### התאוששות
שנת 2012 סימנה תקופה בולטת במיוחד למפלגה עם הקמתה מחדש ומינויאולגה בשמצ'ניקובה למנהיגת המפלגה ולמנכ"ל האיגוד החקלאי ב-18 במאי. זה הוביל את המפלגה לנקוט כיוון חדש, כשהעא מתרחקת מהאידאולוגיות של סוציאליזם אגררי וקולקטיביזם לעבר צנטריזם. המפלגה נטשה את הברית עם המפלגה הקומוניסטית של הפדרציה הרוסית והיא מאוחדת כיום עם החזית העממית והמפלגה האקולוגית הרוסית "הירוקים". 

על פי תוצאות הבחירות 2012, 2013 ו-2014, המפלגה לא הצליחה לנצח בבחירות לרשויות המקומיות ולא זכתה למושבים בפרלמנטים אזוריים ועירוניים.

ב-21 באוקטובר 2019 המפלגה פורקה בהחלטת בית המשפט העליון של רוסיה.

## קישורים חיצוניים

* אתר רשמי
* האתר הרשמי של האיגוד החקלאי
* הארכיון של האתר הרשמי של המפלגה עד 2008
## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפלגות סוציאליסטיות
קטגוריה:רוסיה: מפלגות היסטוריות
קטגוריה:חקלאות
קטגוריה:מפלגות שהוקמו ב-1993
Honey Boo

"**Honey Boo**" הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הלהקה CNCO. השיר יצא לאור ב-3 באפריל 2020, על ידי חברת התקליטים סוני מיוזיק לטין, כסינגל שלא מתוך אלבום. השיר קיבל מועמדות בטקס פרסי הווידאו קליפים של MTV, בקטגוריית "הכוריאוגרפיה הטובה ביותר".

השיר הגיע למקום ה-62 במצעד השירים שבארגנטינה.

## רקע וכתיבה
השיר נכתב על ידי נאטי נטשה, טיירון הרננדז, רפאל רודריגז, רפאל פינה, פטריק רומנטיק, אובימל מלדונאדו, דניאל רונדון, ריצ'רד קמאצ'ו, אריק בריאן קולון, זבדיאל דה ג'יזס, כריסטופר וולז וג'ואל פימנטל והופק על ידי רפאל רודריגז. השיר הוא שיר בסגנון הפופ הלטיני, המשלב בתוכו את סגנון הרגאטון.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של CNCO ב-3 באפריל 2020, בשידור חי. הקליפ צבר למעלה מ-70 מיליון צפיות.

## פרסים ומועמדויות
השיר קיבל מועמדות בטקס פרסי הווידאו קליפים של MTV, בקטגוריית "הכוריאוגרפיה הטובה ביותר".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי CNCO
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
Siren Song

"**Siren Song**" הוא סינגל שהוקלט על ידי הזמרת-יוצרת האוקראינית מארוב. השיר יצא לאור ב-13 בפברואר 2019 על ידי חברת התקליטים וורנר מיוזיק גרופ רוסיה, כסינגל שלא מתוך אלבום.

## רקע והפקה
במקור נבחרה מארוב לייצג את אוקראינה עם השיר באירוויזיון 2019. אולם, ב-27 בפברואר 2019, הודיעה רשות השידור האוקראינית UA:PBC על פרישתה מהתחרות בשל "פוליטיזציה" של תחרות הקדם אירוויזיון האוקראינית. מארוב נדרשה לבטל את סיבוב הופעותיה ברוסיה - אחרת לא תוכל לייצג את אוקראינה באירוויזיון. זאת בשל היחסים המתוחים בין המדינות. בהמשך, פרסמה הזמרת את התנצלותה על כך שלא תייצג את מדינתה באירוויזיון. היא הסבירה שפרט לביטול הופעותיה ברוסיה, נדרשה לשמש כ"דוברת" של מדיניות אוקראינה כלפי רוסיה, ושאם תסטה מהמסרים אותם תרצה הטלוויזיה האוקראינית להעביר לעולם, היא תיאלץ לספוג קנסות כבדים בהתאם לחוזה מול ה-. הטלוויזיה האוקראינית פנתה אל להקת Freedom Jazz ולהקת קזקה, אשר זכו במקום שני ושלישי בהתאמה, אך גם אלו סירבו לקבל את החוזה.

## וידאו קליפ
הווידאו קליפ הנלווה לשיר הועלה לערוץ היוטיוב של מארוב ב-8 בפברואר 2019, מספר ימים לפני צאתו כסינגל. ביום הראשון לצאתו, צבר הקליפ למעלה ממיליון צפיות.

נכון למאי 2020, מונה הצפיות של הקליפ עומד על כ-37.5 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי דאנס-פופ
קטגוריה:שירים באנגלית
קו החלב

ממוזער|קווי חלב טבעיים בגוף האדם
**קו החלב** או **רכס השדיים** (באנגלית: **Mammary ridge** או **Mammary crest**) הוא רקמת נבט ספציפית להתפתחות של בלוטות החלב. הוא עובר מקו בית השחי באזור הזנב של ספנס ועד המפשעה.

## התפתחות
קו החלב הוא ראשיתי לבלוטת החלב בשד בבני אדם, וקשור לבלוטת החלב ולהתפתחות השד.

במהלך השבוע השישי של התפתחות העובר האנושי מתפתחים צינוריות חלב מהאקטודרם בקו החלב אשר פולש לאפידרמיס בשבוע השביעי ויוצר את הרכס הממרי של השד.

אצל יונקים רבים אחרים בלוטות החלב מופיעות תחילה כרכסים מוגדלים לאורך קווי החלב, אשר נפרדים אז לניצנים בודדים הממוקמים באזורים לרוחב קו הגחון האמצעי. מיקומם של ניצנים אלה משתנה בהתאם למינים השונים: הם ממוקמים באזור בית החזה בפרימטים, באזור מפשעתי אצל פרסתנים, ולכל אורך הגו אצל מכרסמים וחזירים.

קו החלב בדרך כלל מפסיק לגדול בשבוע השמיני ואורכו נסוג מחדש החל מלמטה למעלה, כך שמה שנשאר הוא עיגול אקטודרמי היכן שמתפתח בית השחי. עם סיום התקצרות קו החלב, המבנה נותר בולט באזורים שבהם נוצרות בסופו של דבר בלוטות החלב.

## קווי חלב בבני אדם
אצל בני אדם, קווי חלב נוצרים כעיבויים של האפידרמיס, לאורך הגו הקדמי של שני המינים. קווי החלב מופיעים בשבוע השביעי להתפתחות העוברית לפני ההתמיינות המינית, מה שמסביר מדוע גם לגברים יש פטמות. לאחר התפתחות ראשונית של קווי החלב הם עוברים הפחתה.

## תופעות קשורות
### פטמה יתרה
לרוב בני האדם יש שתי פטמות, אך במקרים מסוימים יתפתחו יותר משתיים, בתופעה שנקראת פטמה יתרה. פטמות נוספות אלו בדרך כלל גדלות לאורך קו החלב.

### רקמת שד אקטופית
רקמת שד אקטופית (EBT) היא תופעה בה גדלה רקמת שד מחוץ לחזה. תופעה זו נראית בדרך כלל עקב הישארות של שרידים עובריים לאורך קו החלב, החל מבית השחי ועד הפות. לרוב, מקרים של רקמת שד אקטופית לא מתגלים, אלא אם מתחילים להוות בעיה, כמו למשל נפיחות והפרשת חלב לאחר לידה או כאשר הם מתפתחים במקרים מסוימים לגידולים סרטניים.

## ראו גם
* פטמה
* הנקה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גו
קטגוריה:שדיים
קטגוריה:חלב
קונהדייש

**קוּנְהֶדְיֶיש** (בהונגרית: **Kunhegyes**) היא עיירה בת 7,500 תושבים באזור המישור הגדול הצפוני בהונגריה, במחוז יאס-נאגיקון-סולנוק ומקום הולדתו של המתמטיקאי ההונגרי-יהודי גאבור סגה שפרסם 141 מאמרים מדעיים ו-7 ספרים. עם עבודתו על הפולינומים האורטוגונאליים הניח את היסודות לתורת הפונקציות הקונסטרוקטיבית וכן מקום הולדתו גם של הסופר אנדרה קאדאר (מקודם: שוורץ) מהדור הראשון של כותבי כתב העת הספרותי ניוגט שנרצח בשואה במחנה ההשמדה אושוויץ.

## מיקום
העיירה נמצאת בחלק הצפון מערבי של האלפלד המישור ההונגרי הגדול, באזור מרכז נהר הטיסה, כ-160 ק"מ מבודפשט, 15 ק"מ מאגם טיסה (אבאדסלוק), וממושב המחוז העיר סולנוק כ־50 ק"מ. היישובים הסמוכים הם: קונמדראש, אבאדסלוק.

ניתן להגיע אל העיירה בכביש הראשי 34 מכיוון טיספירד. ניתן להגיע אליה גם מאבאדסלוק בדרך משנית. תחבורה ציבורית באמצעות אוטובוסי וולאנבוס. בנוסף ליישובים הסמוכים, נגישים ישירות הערים אגר, סולונוק, יאסברן, דברצן, בקשצ'בה, ג'נג'ש, טיספירד ומישקולץ.

## היסטוריה
היישוב נקרא לראשונה Hegyesegyháza על ידי קארוי הראשון, מלך הונגריה באיגרת שלו מוואץ ב-8 בנובמבר 1311. משנת 1552 נקרא הכפר אחר כך עיירה כבר בשם הנוכחי.

במלחמת העולם הראשונה לחמו תושבי העיירה כמעט בכל חזית. מבין החיילים 373 נהרגו ו -676 נפלו בשבי. במהלך המלחמה שימש בניין חוג הקריאה כבית חולים לפצועים.

ב־9 באוקטובר 1944 הצבא האדום הסובייטי כבש את העיירה, במסגרת מתקפת הנגד המשוריינת הגרמנית שכשלה. בחלק הפנימי של העיירה לא התרחשה לחימה ולכן לא היו נזקים מיוחדים למבנים. מלחמת העולם השנייה גבתה כ -400 קורבנות מהיישוב, ביניהם יהודים רבים שנשלחו למחנות ההשמדה.

## אתרים בעלי חשיבות
* הכנסייה הרפורמית השנייה בגודלה במדינה: היא נבנתה בין 1827 ל -1948 בסגנון הקלאסי, על בסיס תוכניותיו של יוזף הילד. כנסיית האולם בעלת שני המגדלים, בעלת שלוש ספינות, קיבולת של כ-4000 איש.
* פסל סנט אישטוואן: יצירת פאל צופ בשנת 2000 .
* אנדרטה לקדושי המאה ה -20: יצירתו של לאיוש ג'ורפי (1993)
* בית המלח: נבנה בשנת 1739 בסגנון בארוק . זה כרגע בית של ספריית העיר.
* פסל חזה פרנץ ז'יגמונד: יצירתו של לאיוש פאפי.
* פסל חזה של גאבור סגה: יצירתו של לאיוש ג'ורפי.
* צלב טריאנון.
* בניין העירייה: נבנה בשנת 1878, בסגנון אקלקטי, על בסיס תוכניותיו של ג'אנום פום.
* הכנסייה הרומית-קתולית (השילוש הקדוש): נבנתה בין 1830 ל־36, בסגנון קלאסיציסטי, על בסיס תוכניותיו של פרנץ הומאיושי.
* אוסף אתנוגרפי

## ילידי המקום
* **[[גאבור סגה]]** (בהונגרית: **Szegő Gábor**, קונהדייש, 20 בינואר 1895 - פאלו אלטו, 7 באוגוסט 1985) היה מתמטיקאי הונגרי-יהודי-אמריקאי, פרופסור באוניברסיטה.
***[[אנדרה קאדאר]],** מקודם **שוורץ** (בהונגרית: **Kádár Endre;** קונהדייש, 9 בדצמבר 1886 – אושוויץ, 1944 נובמבר) היה עיתונאי, סופר יהודי-הונגרי, השתייך לדור הראשון של כתב העת הספרותי החשוב ניוגט.

## מידע נוסף
בשנת 2004 עיריית היישוב הזמינה את היהודים שורדי השואה ילידי המקום ליום שלם של טקס הסרת הלוט מאנדרטה לזכר היהודים שנספו.

## ראו גם
* קהילת יהודי קונהדייש

## לקריאה נוספת
* קון-מאדאראש בפנקס הקהילות הונגריה, עמוד 487
* קון-מאדאראש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 371–372. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ארווינגרנה

**ארווינגרנה** (בשוודית: **Arvingarna**; בתרגום חופשי: "היורשים" או "בעלי הירושה") היא להקת בנים שוודית.

## היסטוריה
הלהקה הוקמה בגטבורג ב-1989.

ב-1991 יצא הסינגל הראשון שלהם, שהיווה גרסת כיסוי לשיר "Have You Ever Seen the Rain?" של קרידנס קלירווטר רבייבל.

ב-1992 יצא אלבומם הראשון "Coola killar".

נכון לשנת 2019 הוציאה הלהקה 15 אלבומים.

הם ייצגו את שוודיה באירוויזיון 1993 עם שיר האהבה "אלואיז" והגיעו למקום השביעי.

ב-1995 הם השתתפו בשנית במלודיפסטיבלן, במטרה לייצג את שוודיה באירוויזיון, אך שירם לא הגיע לחמשת המקומות הראשונים.

ב-1999 הגיעו למקום השלישי במלודיפסטיבלן עם שיר שכתבה לנה פיליפסון.

במלודיפסטיבלן של 2002 לא עברו את שלב חצי הגמר.

במלודיפסטיבלן של שנת 2019 הגיעו למקום השביעי בגמר.

סגנונם המוזיקלי הוא הסגנון השוודי "Dansband" המשלב מספר סוגי מוזיקה שונים כמו פופ ורוק.

## קישורים חיצוניים

* 

קטגוריה:להקות שוודיות
קטגוריה:להקות בנים
קטגוריה:משתתפי אירוויזיון 1993
קטגוריה:נציגי שוודיה באירוויזיון
קטגוריה:משתתפי מלודיפסטיבלן 1993
קטגוריה:משתתפי מלודיפסטיבלן 1995
קטגוריה:משתתפי מלודיפסטיבלן 1999
קטגוריה:משתתפי מלודיפסטיבלן 2002
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2021
קטגוריה:להקות שהוקמו בשנת 1989
נשות רוסיה

**נשות רוסיה** (ברוסית: **Женщины России**) הייתה מפלגה וגוש פוליטי ברוסיה, שהתמודדה במספר מערכות בחירות לבית התחתון של הפרלמנט.
## היסטוריה
המפלגה הוקמה בסתיו 1993 על ידי מיזוג של שלוש תנועות נשים, איחוד נשות רוסיה (הכוח הדומיננטי),  איגוד יזמות הנשים ברוסיה ואיגוד נשות חיל הים. איחוד נשות רוסיה בחן את המניפסטים של 30 מפלגות לקראת הבחירות לפרלמנט בדצמבר 1993 ולא היה מרוצה מחוסר תשומת הלב לנושאי נשים. לאחר שנציגות האיחוד כתבו למפלגות וקיבלו שלוש תגובות שטחיות ועלו חששות שרשימות המפלגות מכילות מעט מאוד נשים, לכן התקבלה ההחלטה להקים את המפלגה.

בבחירות המפלגה קיבלה באופן מפתיע 8.1% מהקולות של הייצוג היחסי והיא הייתה המפלגה הרביעית בגודלה וזכתה ב-23 מתוך 450 המושבים בדומה.

בבחירות 1995 המפלגה הייתה צפויה לעבור את אחוז החסימה של 5%, אך קיבלה 4.6% מהקולות, שלא הספיק לה לקבל מושבים. בשנת 1996 המפלגה התפצלה כאשר יקטרינה לאחובה עזבה את המפלגה כדי להקים את התנועה הכלכלית-חברתית של רוסיה לנשים, ששמה התקצר לעיתים קרובות בכוונה ל"נשים רוסיה"מכדי לנסות לפתות תומכים.

באפריל 1999 הוכרז כי המפלגה לא תתמודד בבחירות בדצמבר 1999, אלא תהפוך לחלק ממפלגת "מולדת - רוסיה כולה", שאליה הצטרף גם לאחובה. עם זאת, המפלגה נפרדה מהגוש בספטמבר במחאה על היעדר נשים ברשימת המפלגה ואכן התמודדה בבחירות באופן עצמאי. עם זאת, נתח ההצבעה שלה ירד שוב ל-2% והיא איבדה את הייצוג בפרלמנט ולא שבה להתמודד בבחירות שנערכו לאחר מכן.

המפלגה לשעבר היא היום איחוד הנשים של רוסיה (wuor.ru) שנוסד בשנת 2018. לאחר 2012 הוקמה תנועה בשם למען נשות רוסיה (npzhr.ru) אך זו פורקה בשנת 2019.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רוסיה: מפלגות היסטוריות
קטגוריה:מפלגות פמיניסטיות
קטגוריה:נשים ברוסיה
קטגוריה:מפלגות שהוקמו ב-1993
הבחירות הפרלמנטריות ברוסיה 1990

**הבחירות הפרלמנטריות ברוסיה 1990**, רשמית **הבחירות לצירי העם של רוסיה הסובייטית** (Выборы народных депутатов РСФСР) היו בחירות לגוף הנבחר הגבוה ביותר ברוסיה - קונגרס צירי העם, שכיהן כפרלמנט והגוף המחוקק העיקרי עד 1993 ונקרא בשם הסובייט העליון של רוסיה.

## היסטוריה
הבחירות נערכו ב-4 במרץ 1990 כאשר 1,068 צירים נבחרו לקונגרס צירי העם של רוסיה לתקופת כהונה של 5 שנים, 86% מהחברים היו חברי המפלגה הקומוניסטית, השאר היו א-מפלגתיים בעיקר, דמוקרטים ונציגים מהקומסומול. חלק מהמועמדים זכו לתמיכת גושי בחירות. למרות האיסור הרשמי על הקמת מפלגות אחרות, הוקמו תנועות כמו רוסיה הדמוקרטית, שאיחדה ארגוני אופוזיציה רבים, השתתפה בבחירות וזכתה ב-148 מושבים. ממחוזות מוסקבה נבחרו 56 דמוקרטים, 4 פטריוטים, 4 עצמאים. במקביל התקיימו בחירות למועצות המקומיות. הקונגרס הנבחר החל לעבוד ב-16 במאי 1990 עם בחירת ילצין ליו"ר המועצה העליונה, שקידם בהמשך את אימוץ הכרזת הריבונות הממלכתית.

לאחר מכן עזבו רבים מחברי המפלגה הקומוניסטית שהשתתפו בבחירות את המפלגה הקומוניסטית. פעילות המפלגה הופסקה באוגוסט 1991, לאחר התבוסה של ועדת החירום הממלכתית, ונאסרה בנובמבר של אותה שנה. שנה בדיוק לאחר מכן, בית המשפט לחוקה הסיר את האיסור על פעילות המפלגה הקומוניסטית והוקמה לה מפלגה יורשת: המפלגה הקומוניסטית של הפדרציה הרוסית.
[ממוזער|250x250 פיקסלים| מאזן הכוחות הפוליטיים בקונגרס צירי העם לאחר בחירות 1990 ולפני יצירת המפלגות החדשות בשנת 1991
---- <font color="#800000">██</font> - [המפלגה הקומוניסטית של ברית המועצות|המפלגה הקומוניסטית (920) ██ - עצמאים (148)]]
לאחר פיזור קונגרס צירי העם והמועצה העליונה של רוסיה בשנת 1993, נערכו הבחירות הבאות בפרלמנט החדש - האספה הפדרלית.

## תוצאות

## ראו גם
* הבחירות הפרלמנטריות ברוסיה 1993

## הערות שוליים

קטגוריה:בחירות פרלמנטריות ברוסיה
קטגוריה:1990 בברית המועצות
קטגוריה:1990 בפוליטיקה
פטמה יתרה

**פטמה יתרה** (באנגלית: **Supernumerary nipple**), היודעה גם בשם "**פטמה שלישית**", היא פטמה נוספת המופיעה אצל יונקים, כולל בני אדם. לעיתים קרובות מייחסים אותן באופן מוטעה לשומות.

מחקרים שונים מדווחים באופן שונה על שכיחותן באוכלוסייה של הפטמות היתרות החל מ-1 מכל 18 איש ועד 1 מכל 40 איש. הפטמות מופיעות לאורך שני קווי החלב האנכיים, שמתחילים בבית השחי מכל צד, זורמים דרך הפטמות האופייניות ומסתיימות במפשעה.

בעוד שפטמה שלישית היא המספר השכיח ביותר של פטמות יתרות, התפתחות כזו יכולה להיות עד שמונה פטמות יתרות.

## סיווג
פטמות יתרות מסווגות לשמונה קטגוריות שלמות לפי סיווג של קג'אבה (Kajava) משנת 1915:

המושג 'פוליתיליה' מתייחס לנוכחות של פטמה נוספת בלבד ואילו 'פולימסטיה' מציינת נוכחות נדירה בהרבה של בלוטות חלב נוספות.

## משמעות קלינית
### מצג קליני
עשוי להישאר ללא גילוי. לעיתים ניתן להבחין בפטמה יתרה במהלך שינויים הורמונליים של גיל ההתבגרות, של הווסת או של ההיריון שגורמים לפיגמנטציה מוגברת, לנפיחות משתנה, לרגישות או אף להפרשת חלב.

### קשרים פתולוגיים
מדובר שנמצאים קשרים עם תסמונות רבות ומצבים אחרים:
* תסמונת ע"ש מקיוזיק-קאופמן
* תסמונת צ'אר
* תסמונת סימפסון-גולבי-בהמל

במקרים נדירים, פטמה שלישית עלולה להוות סימן למום מולד בשד או סימן מוקדם לגידול שפיר או ממאיר. אחד הגנים שיכולים לגרום לפטמה יתרה, הנקראת הגן של סקרמנגה (Scaramanga), עלול גם לגרום לפטמה יתרה לחלות בסרטן השד, ממש כמו שד רגיל.

סוגים מסוימים של פטמות יתרות, כמו פוליתליה (קטגוריה 6), עלולים להיות קשורים למחלות כליה כמו אי ספיקת כליות סופנית (ESRD) או סרטן תאי הכליה.

### טיפול ואבחנה
לרוב אין צורך בטיפול בפטמה יתרה; עם זאת, ניתן להסירה בניתוח אם יש רצון בכך.

## קישורים חיצוניים

## הערות שוליים

קטגוריה:מומים מולדים ומחלות כרומוזומליות
קטגוריה:הפרעות בשד
קטגוריה:מחלות עור והרקמה התת-עורית
ג'וזפין ג'ונסון

**ג'וזפין וינסלו ג'ונסון** (באנגלית: **Josephine Johnson**; 20 ביוני 1910 - 27 בפברואר 1990) הייתה סופרת, משוררת ופעילת זכויות אדם אמריקאית.

## ביוגרפיה
ג'ונסון נולדה ב־20 ביוני 1910 בעיר קירקווד, שבמדינת מיזורי. היא כתבה את הרומן הראשון שלה, "עכשיו בנובמבר", כשחיה בעליית הגג של אמה בפרוור וובסטר גרובס, מיזורי.

נשארה בחווה בוובסטר גרובס וסיימה את הספר "Winter Orchard" בשנת 1935. היא פרסמה ארבעה ספרים נוספים לפני שהתחתנה עם גרנט ג. קאנון בשנת 1942. הזוג עבר להתגורר במדינת איווה, שם לימדה באוניברסיטת איווה במשך שלוש השנים הבאות. הם עברו למחוז המילטון, אוהיו בשנת 1947, שם פרסמה את ספרה "ווילדווד". לג'ונסון נולדו שלושה ילדים: טרנס, אן וקרול. המשפחה עברה לסינסינטי, אך בסופו של דבר קנו שטח במחוז קלרמונט, אוהיו.

בשנת 1955 העניקה לה אוניברסיטת וושינגטון תואר דוקטור לשם כבוד ב"סיפורת אנושית". פרסמה ארבעה ספרים נוספים לפני מותה. ב־27 בפברואר 1990 נפטרה ג'ונסון מדלקת ריאות בעיר בטביה, אוהיו, בגיל 79.

## פרסים
זכתה בפרס פוליצר בשנת 1935 בגיל 24 על הרומן הראשון שלה, "Now in November". עד היום היא האדם הצעיר ביותר שזכה בפרס זה. זמן קצר לאחר מכן פרסמה את האוגדן "Winter Orchard", אוסף סיפורים קצרים שהופיעו בעבר במגזין "The Atlantic". מבין הסיפורים הללו, הסיפור "Deep" זכה בפרס או. הנרי בשנת 1934, והסיפור "John the Six" זכה באותו הפרס בשנה השלישית לפרסומו. ג'ונסון המשיכה לכתוב סיפורים קצרים וזכתה בשלושה פרסי או. הנרי נוספים: עבור "אלכסנדר לפארק" (1942), "יונת הזכוכית" (1943) ו"טיסת לילה" (1944).

## כתביה
* "Now in November"
* "Winter Orchard and Other Stories"
* "Jordanstown"
* "Year's End"
* "Paulina Pot"
* "Wildwood"
* "The Dark Traveler"
* "The Sorcerer's Son and Other Stories"
* "The Inland Island"
* "Seven Houses: A Memoir of Time and Places"
* "The Circle of Seasons"

## הערות שוליים

קטגוריה:אמריקאים ילידי מיזורי
קטגוריה:סופרות אמריקאיות
קטגוריה:סופרים אמריקאים
קטגוריה:משוררות אמריקאיות
קטגוריה:משוררים אמריקאים
קטגוריה:זוכי פרס או. הנרי
קטגוריה:זוכות פרס פוליצר: סיפורת
קטגוריה:אמריקאיות שנולדו ב-1910
קטגוריה:אמריקאים שנולדו ב-1910
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
קטגוריה:אמריקאיות שנפטרו ב-1990
הבחירות הפרלמנטריות ברוסיה 1999

ממוזער|תוצאות הבחירות
[שמאל|ממוזער| המועמד [המפלגה הליברל-דמוקרטית של רוסיה|הליברל-דמוקרטי ולדימיר ז'ירינובסקי במסע הבחירות למפלגתו]]
**הבחירות הפרלמנטריות** שנערכו ברוסיה ב-19 בדצמבר 1999 לבחירת 450 המושבים בדומה, הבית התחתון של האספה הפדרלית של רוסיה היו מערכת הבחירות השנייה מאז 1993. כמו בבחירות הקודמות בשנת 1995, מערכת הבחירות הביאה לכך שמפלגות רבות התמודדו על המושבים ומספר לא מבוטל של צירים נבחרו.

שישה רשימות עברו את אחוז החסימה שעמד על 5% (המפלגה הקומוניסטית — 90 חברים ו-39 חברים נוספים מברית החקלאים, "אחדות" — 82 חברים ו-59 עצמאים שחברו אליהם, תנועת "מולדת – רוסיה כולה" — 45 חברים ו-41 נוספים מתנועת "אזורי רוסיה", ברית כוחות הימין — 32, יאבלוקו — 21, גוש ז'ירינובסקי — 17).
## מערכת בחירות
על פי חוק הבחירות בשנת 1993, 225 חברי הבית הוקצו באופן יחסי, תוך שימוש ברשימות מפלגתיות ברחבי המדינה, ואילו 225 חברים אחרים נבחרו בבחירות חד-חבריות, תוך שימוש בשיטה רובנית.

כדי להבטיח מקום בהצבעה, המפלגות היו צריכות להירשם במשרד המשפטים הרוסי שנה לפני הבחירות (במקום שישה חודשים בבחירות הקודמות). כחלופה לאיסוף 200,000 חתימות, הייתה להם אפשרות לשלם פיקדון של קצת יותר משני מיליון רובל, שניתן להחזירו אם המפלגה תזכה לפחות 3.0 אחוז מהקולות ברשימה. כדי להגדיל את המידתיות, החוק קבע כי אם מפלגות שמגיעות לרף של חמישה אחוזים קיבלו בסך הכל 50 אחוז או פחות מהקולות, מפלגות עם לפחות 3.0 אחוז מהקולות יזכו גם במושבים על ידי ירידה במספר הקולות. עד לנקודה בה סך ההצבעה עלה על 50 אחוז. עם זאת, אם לאחר הליך זה המפלגות הזוכות במושבים עדיין היו פחות מ-50 אחוז מהקולות, הבחירות היו צריכות להיחשב כלא חוקיות. בהצבעות המחוזות, אם הקולות שהוענקו נגד כולם חרגו מהקולות של כל מועמד, היו צריכות להתקיים בחירות חוזרות בתוך ארבעה חודשים. כתוצאה מכך, היו צריכים להתקיים בחירות חוזרות בשמונה מחוזות. לבסוף, כחלופה לאיסוף חתימות לתמיכה במועמדותם, ניתנה גם למועמדים מהמחוזות אפשרות לשלם פיקדון של 83,490 רובל, שניתן להחזירו אם יזכו לפחות ב-5.0 אחוזים מקולות המחוז.

## מסע הבחירות
מערכת הבחירות המוקדמת נשלטה על ידי גוש מולדת-כל רוסיה, בראשות ראש עיריית מוסקבה יורי לוז'קוב וראש הממשלה לשעבר יבגני פרימקוב, שניסה לנצל את חוסר כושרו של הנשיא בוריס ילצין וחולשת הממשל שלו. הגאות והשפל התרחשה ב-9 באוגוסט 1999 כאשר ילצין מינה את ולדימיר פוטין כראש ממשלה וליורשו בסופו של דבר. ב-24 בנובמבר הודיע פוטין כי כ"אזרח" הוא יתמוך בגוש הפרו-ממשלתי שהוקם לאחרונה, תנועת"אחדות", שייסד סרגיי שויגו, חבר כל ממשלות הרוסיות מאז 1994. עם זאת, המפלגה הגיעה רק למקום השני
## תוצאות

## לקריאה נוספת
Hesli, Vicki L. & William M. Reisinger (2003). *The 1999–2000 Elections in Russia: Their Impact and Legacy*. Cambridge: Cambridge University Press. 

## קישורים חיצוניים

* בחירות כלליות ברוסיה
* דו"ח סופי על הבחירות לפרלמנט בפדרציה הרוסית, 19 בדצמבר 1999, הארגון לביטחון ושיתוף פעולה באירופה, 13 בפברואר 2000.
* ועדת אד-הוק לקיום הבחירות לפרלמנט ברוסיה (19 בדצמבר 1999), דו"ח PACE . 24 בינואר 2000.

1999
קטגוריה:1999 ברוסיה
סיטרואן אי-מיארי

**סיטרואן אי-מיארי** (בצרפתית : **Citroën E-Méhari**) הוא מכונית חשמלית בתצורה SUV (ראשי תיבות של Sport utility vehicle) קומפקטי קבריולה, מתוצרת יצרנית הרכב הצרפתית **[[סיטרואן]]**, חברת בת של קבוצת PSA אשר מיוצרת משנת 2016 בצרפת

דגם ה-"סיטרואן אי-מיארי" נבנה בשיתוף חברת התובלה הצרפתית **Bolloré** , תאגיד נייר אנרגיה - מטעים - לוגיסטיקה המעסיק 28,000 עובדים.

## "סיטרואן אי-מיארי"

* 2 דלתות
* 4 נוסעים
* מנוע קדמי
* סוג הנעה : הנעה קדמית
* סוללה חשמלית מסוג "Lithium polymer battery"  בהספק 30 קילוואט-שעה
* זמן טעינה : 13 שעות (טעינה ביתית 10 אמפר, 8 שעות (טעינה 8 אמפר)
* טווח נסיעה : 200 ק"מ (נסיעה עירונית), 100 ק"מ (נסיעה בינעירונית)
* צמיגים : 185/65 R15
* בלמים : דיסק
* נפח תא מטען אחורי - 201 ליטר
* מרווח קרקע (Ground Clearance) - 15 ס"מ
* תאוצה בין 0–50 קמ"ש היא 6.4 שניות
* מחיר היחידה - החל מ־25,000 אירו ללא חכירה של הסוללות (שנת 2016, צרפת)
* בשנת 2018 הוצג דגם "סיטרואן אי-מיארי" נוסף עם גג קשיח שניתן להסירו. מחיר הדגם הוזל. מחירו של דגם "סיטרואן אי-מיארי" עם גג רך עמד על 19,500 אירו, ועם גג-קשיח שניתן להסירו על 31,800 אירו. שני המחירים הללו כוללים בונוס אקולוגי של 6000 אירו.

## תמונות

קובץ:2016-03-01 Geneva Motor Show 1084.JPG | "סיטרואן אי-מיארי"
קובץ:Citroën E-Méhari.jpg | "סיטרואן אי-מיארי"
קובץ:Citroen E-Mehari SAO 2016 9467.jpg | "סיטרואן אי-מיארי"
קובץ:Citroen E-Mehari SAO 2016 9478.jpg | "סיטרואן אי-מיארי" - מבט לתא הנהג
קובץ:2016-03-01 Geneva Motor Show 1081.JPG | "סיטרואן אי-מיארי"
קובץ:Rétromobile 2016 - Citroën e-Méhari - 2016 - 004.jpg | "סיטרואן אי-מיארי"
קובץ:Rétromobile 2016 - Citroën e-Méhari - 2016 - 001.jpg | "סיטרואן אי-מיארי"
קובץ:Rétromobile 2016 - Citroën e-Méhari - 2016 - 002.jpg | "סיטרואן אי-מיארי"
קובץ:Citroen E-Mehari SAO 2016 9472.jpg | "סיטרואן אי-מיארי"
קובץ:Citroen E-Mehari SAO 2016 9475.jpg | "סיטרואן אי-מיארי"
קובץ:Citroen E-Mehari Courreges, IAA 2017, Frankfurt (1Y7A3197).jpg | "סיטרואן אי-מיארי", שנת 2017


## ראו גם
* סיטרואן

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-2016
קטגוריה:מכוניות חשמליות
קטגוריה:SUV
קטגוריה:מכוניות קבריולה
אי-מיארי
קטגוריה:מכוניות צרפתיות